Document ID: 31984R2988

*****
ΚΑΝΟΝΙΣΜΟΣ (ΕΟΚ) αριθ. 2988/84 ΤΗΣ ΕΠΙΤΡΟΠΗΣ
της 25ης Οκτωβρίου 1984
για δεύτερη τροποποίηση του κανονισμού (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 5γ παράγραφος 7,
τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε από τον κανονισμό (ΕΟΚ) αριθ. 1557/84,
Εκτιμώντας:
ότι ο κανονισμός (ΕΟΚ) αριθ. 1371/84 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1955/84 (5), καθόρισε τις λεπτομέρειες εφαρμογής της συμπληρωματικής εισφοράς · ότι, από μια επαλήθευση του κειμένου, προέκυψε ότι έχουν γίνει ορισμένα λάθη σε ορισμένες διατυπώσεις του κανονισμού· ότι, ως εκ τούτου, πρέπει να γίνουν οι απαραίτητες διορθώσεις·
ότι το άρθρο 15 παράγραφος 1 του κανονισμού (ΕΟΚ) αριθ. 1371/84 προβλέπει την προθεσμία που πρέπει να τηρηθεί για την είσπραξη της εισφοράς σε ορισμένες περιοχές της Κοινότητας· ότι πρέπει να προβλεφθεί η επέκταση αυτής της παρέκκλισης στους παραγωγούς, η ποσότητα αναφοράς των οποίων δεν υπερβαίνει τα 20 000 χιλιόγραμμα· πρέπει, εξάλλου, να διευκρινιστεί ότι η επέκταση της παρέκκλισης στους αγοραστές γάλακτος, των οποίων 60 % τουλάχιστον από τις ποσότητες που συγκεντρώνονται βρίσκεται στις ορεινές περιοχές, εφαρμόζεται μόνο στην περίπτωση εφαρμογής της μεθόδου Β, δεδομένου ότι, στην περίπτωση εφαρμογής της μεθόδου Α, η παρέκκλιση αυτή αφορά όλους τους παραγωγούς των ορεινών περιοχών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1371/84 τροποποιείται ως ακολούθως:
1. Στο άρθρο 3 του γερμανικού κειμένου, η τρίτη περίπτωση αντικαθίσταται από το ακόλουθο κείμενο:
«- Gesamt- oder Teilverlust des Milchviehbestandes durch Diebstahl oder durch Schadensfaelle mit erheblicher Beeintraechtigung der Milcherzeugung des Betriebes.»
2. Στο άρθρο 5 του γερμανικού κειμένου, η εισαγωγική φράση αντικαθίσταται από το ακόλουθο κείμενο:
«Fuer die Anwendung von Artikel 7 Absatz 1 und unbeschadet des Artikels 7 Absatz 3 der Verordnung (EWG) Nr. 857/84 werden die Referenzmengen der Erzeuger und der Kaeufer im Rahmen der Formeln A und B und der unmittelbar an den Verbraucher verkaufenden Erzeuger unter folgenden Bedingungen uebertragen:»
3. Στο άρθρο 9 παράγραφος 2 του αγγλικού κειμένου, το δεύτερο εδάφιο αντικαθίσταται από το ακόλουθο κείμενο:
«Where formula B is applied the abovementioned increase is made for any positive difference above 0,6 g.»
4. Στο άρθρο 15, η παράγραφος 1 στοιχείο α) αντικαθίσταται από το ακόλουθο κείμενο:
«α) - τα κράτη μέλη, για τις ορεινές περιοχές που έχουν οριοθετηθεί κατ' εφαρμογή του άρθρου 3 παράγραφος 3 της οδηγίας 75/268/ΕΟΚ και, σε περίπτωση εφαρμογής της μεθόδου Α, για τους παραγωγούς των οποίων η ποσότητα αναφοράς δεν υπερβαίνει τα 20 000 χιλιόγραμμα,
- η Ελλάδα, για όλη την επικράτειά της,
- η Ιταλία, για τις περιοχές που εμφαίνονται στο παράρτημα της απόφασης 77/711/ΕΟΚ,
επιτρέπεται, για τις δύο πρώτες περιόδους των δώδεκα μηνών, να υποβάλουν τη δήλωση που αναφέρεται στο άρθρο 12 παράγραφος 1 και να
εισπράξουν την εισφορά σε 45 ημέρες από το τέλος κάθε περιόδου των δώδεκα μηνών.
Σε περίπτωση εφαρμογής της μεθόδου Β, η άδεια αυτή εφαρμόζεται σε κάθε αγοραστή γάλακτος, του οποίου 60 %, τουλάχιστον, της ποσότητας γάλακτος που συγκεντρώνεται βρίσκεται στις περιοχές που αναφέρονται στο προηγούμενο εδάφιο ·»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1984.

Labels: 17
6